ຮ່າງກົດໝາຍ ສຳລັບການຈ່າຍເງິນກະຕຸ້ນ ທີ່ສູງກວ່າເກົ່າ ຄ້າງຄາຢູ່ໃນສະພາສູງ
ທ່ານ ທຣຳ ຍັງໄດ້ຕຳໜິຕິຕຽນ ຮ່າງກົດໝາຍການຊ່ວຍເຫຼືອ ໂຣກລະບາດດັ່ງກ່າວ, ເຊິ່ງໃນທີ່ສຸດ ທ່ານກໍໄດ້ເຊັນໃນວັນອາທິດທີ່ຜ່ານມາ ຫຼັງຈາກການເລື່ອນເວລາຫຼາຍວັນ. 
ຜູ້ນຳສຽງສ່ວນຫຼາຍໃນສະພາສູງ ສະຫະລັດ ທ່ານ ມິດຈ໌ ແມັກຄອນແນລ ໄດ້ກ່າວໃນວັນພຸດວານນີ້ວ່າ ສະພາສູງຈະບໍ່ຮັບເອົາຮ່າງກົດໝາຍຂອງສະພາຕໍ່າຢ່າງວ່ອງໄວ ເພື່ອເພີ້ມຂະໜາດຂອງເງິນຊ່ວຍເຫຼືອໂຣກລະບາດສຳລັບປະຊາ ຊົນ ອາເມຣິກັນ ສ່ວນໃຫຍ່ຂຶ້ນເປັນ 2,000 ໂດລາ ຈາກ 600 ໂດລາໃນປັດຈຸບັນນີ້ ສະມາຊິກສະພາສູງຈາກລັດ ເຄັນຕັກກີ ຄົນດັ່ງກ່າວໄດ້ເວົ້າວ່າ ຮ່າງກົດໝາຍຂອງສະພາຕໍ່າ “ແມ່ນບໍ່ມີຊ່ອງທາງທີ່ແທ້ຈິງເພື່ອທີ່ຈະຖືກຮັບຜ່ານຢ່າງວ່ອງໄວໃນສະພາສູງ ” ດ້ວຍລັດຖະສະພາໃໝ່ ມີກຳນົດທີ່ສະບານຕົວເຂົ້າດຳລົງຕຳແໜ່ງໃນວັນທີ 3 ມັງກອນນັ້ນ, ມັນບໍ່ແນ່ນອນວ່າ, ຈະມີການດຳເນີນໃດໆໂດຍລັດຖະສະພາ ໃນປັດຈຸບັນ ຖ້າປາສະຈາກການດຳເນີນການ, ຮ່າງກົດໝາຍສະພາຕໍ່າກໍຈະໝົດອາຍຸ ທ່ານ ແມັກຄອນແນລ ໄດ້ນຳສະເໜີນມາດຕະການນຶ່ງໃນວັນອັງຄານທີ່ຜ່ານມາທີ່ໄດ້ເຊື່ອມໂຍງການຮຽກຮ້ອງສຳລັບການຈ່າຍເງິນຊ່ວຍເຫຼືອໂຣກລະບາດໄວຣັສໂຄໂຣນາກັບການຮຽກຮ້ອງທີ່ບໍ່ກ່ຽວຂ້ອງກັນຂອງທ່ານ ທຣຳ ກ່ຽວກັບ ຮ່າງງົບປະມານປ້ອງກັນປະເທດທີ່ທ່ານປະທານາທິບໍດີໄດ້ໃຊ້ສິດຍັບຢັ້ງ ທ່ານ ທຣຳ ຍັງໄດ້ຕຳໜິຕິຕຽນຮ່າງກົດໝາຍການຊ່ວຍເຫຼືອໂຣກລະບາດດັ່ງກ່າວ, ເຊິ່ງໃນທີ່ສຸດທ່ານກໍໄດ້ເຊັນໃນວັນອາທິດທີ່ຜ່ານມາ ຫຼັງຈາກການເລື່ອນເວລາຫຼາຍວັນ ພັກເດໂມແຄຮັດ ໄດ້ສະໜັບສະໜູນການຈ່າຍເງິນທີ່ສູງກວ່າມາດົນນານແລ້ວ, ແລະ ສະພາຕໍ່າທີ່ພັກເດໂມແຄຣັດກຳສຽງສ່ວນຫຼາຍ ກໍໄດ້ຕົກລົງທີ່ຈະເພີ້ມຕົວເລກຂຶ້ນເປັນ 2,000 ໂດລາຫຼັງ ຈາກທ່ານ ທຣຳ ໄດ້ສະໜັບສະໜູນຈຳນວນທີ່ຫຼາຍກວ່າເກົ່າໃນຕອນທຳອິດ ຜູ້ນຳສຽງສ່ວນນ້ອຍສະພາສູງທ່ານ ຈັກ ຊູເມີ ໄດ້ຄັດຄ້ານການພະຍາຍາມຂອງ ທ່ານ ແມັກຄອນແນລ ທີ່ຈະເຊື່ອມໂຍງເງິນກະຕຸ້ນກັບການຮຽກຮ້ອງຂອງທ່ານ ທຣຳ ເພື່ອຍົກເລີກການປົກປ້ອງທາງກົດໝາຍຂອງບາງບໍລິສັດສື່ສັງຄົມ ແລະ ສຳລັບການສືບສວນສອບສວນຄັ້ງໃໝ່ ກ່ຽວກັບ ຄວາມເປັນໄປໄດ້ຂອງການສໍ້ໂກງການເລືອກຕັ້ງ ພັກຣີພັບບລີກັນໄດ້ທຳການຟ້ອງຮ້ອງຫຼາຍສິບຄັ້ງ ໂດຍປາສະຈາກຫຼັກຖານການສໍ້ໂກງໃດໆໃນການເລືອກຕັ້ງປະທານາທິບໍດີເມື່ອເດືອນ ພະຈິກທີ່ຜ່ານມາ ທີ່ທ່ານ ໂຈ ໄບເດັນ ສັງກັດພັກເດໂມແຄຣັດໄດ້ຊະນະ ເຖິງແມ່ນກົດໝາຍນິຕິບັນຍັດ ທີ່ຖືກປະສົມກັນ ຖືກຮັບຜ່ານໂດຍສະພາສູງນັ້ນ, ມັນຈະຕ້ອງກັບຄືນໄປສະພາຕໍ່າທີ່ຖືກຄວບຄຸມໂດຍພັກເດໂມແຄຣັດອີກ ເພື່ອລົງຄະແນນສຽງ ກ່ຽວກັບ ຂໍ້ກຳນົດໃໝ່ນັ້ນ